बे बाथ्राखौ बुंदों 29 नं कक्राझार सोनाब जनजाति बिधान सभा बियाबनि एम एल ए रबिराम नार्जारीआ। गिख्रंथाव क’रना जिउसानि थाखाय बिटिसिनि बिसायख’थिया थांनाय 4 एप्रिलआव खुंफुंजायैनि उननिफ्रायनो बिटिसि ओनसोलाव मडेल कद अप कन्डाक सोलिबाय थानायनि थाखाय जेबो जौगालु बिथांखिफोरा मावफुं जायाखै आरो एम एल ए फान्डनि गेजेरजों जेरैबादि जौगालु बिथांखिफोरखौ मावफुंनांगौमोन नाथाय मोनसेबो मावफुं जायाखै होन्नानै रोखा बुंथियो। बिनिखायनो बिटिसिनि बिसायख’थिया थाबैनो खुंफुंनांगौ होन्नानै नार्जारीआ बुङो ।